cyanic-selkie/wikianc huggingface dataset:
தருப்பைப்புல்
தருப்பைப்புல் என்பது Desmostachya bipinnata என்ற அறிவியல் பெயர் கொண்ட புல்வகையைச் சேர்ந்த தாவரம் ஆகும். இது புதர்ச் செடியாகத் தரையடி மட்டத் தண்டிலிருந்து செழித்து வளரும். இதில் பல வகைகள் உண்டு. தருப்பைப் பொதுவாக ஆங்கிலத்தில் ஆல்பா புல் (Halfa Grass), Big cordgrass, மற்றும் உப்புக்கோரைப்புல் (Salt reed-grass) என அறியப்படுகிறது. பண்டைய மனித உலக வரலாற்றில் அறியப்பட்ட மற்றும் பயன்படுத்தப்பட்ட இத்தாவரம் இந்தியாவில் "தாப்" (Daabh), தர்ப்பை (Dharbha), குசம் அல்லது குசா (Kusha) முதலிய பல பெயர்களால் வழங்கப்படுகிறது.
பரவல்
தருப்பை  வடகிழக்கு மற்றும் மேற்கு வெப்பமண்டலப் பகுதிகள், வடக்கு ஆப்பிரிக்கா, அல்ஜீரியா, சாட், எகிப்து, எரித்திரியா, எத்தியோப்பியா லிபியா, மொரிடானியா(Mauritania), சோமாலியா, சூடான், மற்றும் துனிசியா) ஆகிய நாடுகளிலும், மத்திய கிழக்கு நாடுகள் மற்றும் மித வெப்ப மண்டல மற்றும் வெப்பமண்டல  நாடுகளான ஆசியா, ஆப்கானிஸ்தான், சீனா, இந்தியா, ஈரான், ஈராக், இஸ்ரேல், மியான்மார், நேபாளம், பாக்கிஸ்தான், சவுதி அரேபியா, தாய்லாந்து). ஆகிய இடங்களிலும் காணப்படுகிறது.
மருத்துவம்
நாட்டுப்புற மருத்துவத்தில் தருப்பையானது வயிற்றுக்கடுப்பு மற்றும் பெரும்போக்கு எனப்படும் மாதவிடாய் மிகைப்பு, மற்றும் டையூரிடிக் எனப் பல்வேறுநோய்களின் சிகிச்சைக்குப் பயன்படுத்தப்பட்டு வருகிறது. மேலும் யுனானி மருத்துவத்திலும், ஆயுர்வேதம் மற்றும் சித்த மருத்துவத்திலும் பயன்படுத்தப்படுகிறது.
பிற பயன்கள்
வறண்ட பகுதிகளில், தருப்பை கால்நடைகளுக்குச் சிறந்த தீவனமாகப் பயன்படுத்தப்படுகிறது.
களை
ஆற்றோரங்களில் தானாகவே விளையும் தருப்பையானது, கோதுமைப் பயிர் விளை நிலங்களில் பொதுவாகக் களையாக வளர்கிறது.
வகைகள்
தருப்பையில் ஏழுவகை உண்டு.அவை, என்பன. மேலும் நுனிப்பகுதி பருத்துக் காணப்படின் அது பெண்தருப்பை எனவும், அடிப்பகுதி பருத்திருப்பின் அது அலி தர்ப்பை எனவும், அடிமுதல் நுனி வரை ஒரே சமமாக இருப்பது ஆண் தருப்பை எனவும் வழங்கப்படுகிறது.
கம்பராமாயணம்
தண்டிலம் விரித்தனன்; தருப்பை சாத்தினன்;
மண்டலம் விதிமுறை வகுத்து, மென் மலர்
கொண்டு நெய் சொரிந்து, எரி குழும், மூட்டினன்;
பண்டு உள மறை நெறி பரவிச் செய்தனன்.
பெரும்பாணாற்றுப்படை
பெரும்பாணாற்றுப்படையில் கூரைகள் தருப்பையால் வேயப்பட்டிருந்தன எனக் குறிப்பிடப்படுகிறது. தாழை முடித்துத் தருப்பை வேய்ந்த குறியிறைக் குரம்பைப் பறியுடை முன்றிற்..
சிலப்பதிகாரம்
நாவினும் மார்பினும் நவின்ற நூலினன்.
ஆரூர் ஊராட்சி, விழுப்புரம்
ஆரூர் ஊராட்சி (Arur Gram Panchayat), தமிழ்நாட்டின் விழுப்புரம் மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1523 ஆகும். இவர்களில் பெண்கள் 760 பேரும் ஆண்கள் 763 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
11-ஆம் நூற்றாண்டு
11ம் நூற்றாண்டு என்ற காலப்பகுதி கி.பி. 1001 தொடக்கம் கி.பி. 1100 வரையான காலப்பகுதியை குறிக்கிறது. இது ஐரோப்பாவில் உயர் மத்திய காலப்பகுதி என் அழைக்கப்படுகிறது.
மேற்கோள்கள்
11 * 11
காமராசர் காவியம்
காமராசர் காவியம் என்பது மு. இளங்கண்ணன் என்பவரால் எழுதப்பட்ட கவிதை நூலாகும். இந்நூல் தமிழக முன்னாள் முதல்வர் காமராசர் குறித்து எழுதப்பட்ட காப்பியவகை தமிழ் இலக்கியமாகும். இது புத்தியற் காலத் தமிழ்க் காப்பியங்களில் ஒன்றாகும்.
கதைச்சுருக்கம்
காமராசரின் பிறப்புடன் தொடங்கும் காவியம், அவரின் இள வயது வாழ்க்கை, அவரின் அரசியல் ஆர்வம் குறித்து தொடர்கிறது. பெரியார் நடத்திய வைக்கம் போரில் பங்கெடுத்தல், காந்தியின் போராட்டத்தில் முனைப்பாகத் தன்னை ஈடுபடுத்திக் கொள்ளுதல், மதுரையில் கள்ளுக்கடை மறியல், உப்பு ஒத்துழையாமைப் (சத்தியாகிரகப்) போரில் பங்குகொள்ளுதல், அதனால் முதன் முறையாகச் சிறை செல்லுதல், 1936 இல் விருதுநகர் நகராட்சித் தேர்தலில் வெற்றி பெறுதல், தமிழ்நாடு பேராயக் (காங்கிரஸ்) கட்சிக் குழுவின் செயலாளராதல், 1937 இல் சாத்தூர் சட்டமன்றத் தொகுதியில் நின்று வெற்றி பெற்று சட்டமன்ற உறுப்பினர் ஆதல், 1954 இல் காமராசர் தமிழ்நாட்டின் முதலமைச்சராதல், அவர் தமிழ் மொழிக்கு ஆற்றிய பணிகள், மக்களுக்கு வழங்கிய பயன்மிகு திட்டங்கள், தொழிற்புரட்சி செய்தல் எனப் பல வகையிலும் தமிழ்நாட்டு மக்களுக்கு ஆற்றியத் தொண்டுகள் என அவரது பிறப்பு முதல் இறப்பு வரையிலான நிகழ்வுகளை எல்லாம் தனித்தனித் தலைப்பிட்ட கவிதைகளால் விளக்கியுள்ளார். இந்நூல் வீறுகொண்ட காப்பிய நடையில் எழுதப்பட்டுள்ளது.
மேற்கோள்கள்
பகுப்பு:தமிழ் நூல்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மார்ட்டினேர்
மார்ட்டினேர் என்று இயக்கப்படும் மார்ட்டினேர் ஓலந்து என்.வி  (Martinair Holland N.V.) நெதர்லாந்தின் ஹார்லெம்மர்மீர் நகராட்சியில் அமைந்துள்ள ஆம்ஸ்டர்டம் வானூர்தி நிலையத்தின் டிரான்ஸ்போர்ட் கட்டிடத்தை தலைமையகமாகக் கொண்டு இயக்கப்படும் இரண்டாவது டச்சு வான்வழிப் போக்குவரத்து நிறுவனம் ஆகும். உலகெங்கும் 50 இடங்களுக்கு சரக்குப் போக்குவரத்தை இது மேற்கொள்கிறது. முன்னர் அறிவிக்கப்பட்ட நேரப்படி இயக்கப்படும் இதன் சேவைகள் சில நேரங்களில் ஒப்பந்த ஊர்தியாகவும் இயக்கப்படுவதுண்டு. இதன் முதன்மை அடித்தளமாக ஸ்கைபோல் வானூர்தி நிலையம் உள்ளது.
வெளி இணைப்புகள்
பகுப்பு:விமானசேவை நிறுவனங்கள் பகுப்பு:நெதர்லாந்தின் நிறுவனங்கள்
திருக்கோவிலூர் நகராட்சி
திருக்கோவிலூர் நகராட்சி, தமிழ்நாட்டின் திருக்கோவிலூர் மாவட்டம், திருகோவிலூர் வட்டத்தின் தலைமையிட நகரமான திருக்கோவிலூர் பேரூராட்சியை 12 செப்டம்பர் 2021 அன்று நகராட்சியாக தரம் உயர்த்தப்பட்டது. இது திருக்கோவிலூர் வட்டம் மற்றும் திருக்கோவிலூர் ஊராட்சி ஒன்றியம் ஆகியவற்றின் நிர்வாகத் தலைமையிடமும் ஆகும். இங்கு வீரட்டேஸ்வர் கோயில் மற்றும் உலகளந்த பெருமாள் கோயில் உள்ளது. வாகன பதிவு எண் TN 35
ஆப்கானித்தானின் மாகாணங்கள்
ஆப்கானிஸ்தானின் மாகாணங்கள் (ولايت wilayat) ஆப்கானிஸ்தானின் மேல்நிலை நிர்வாக அலகுகள் ஆகும்.
2004இல் உருவாக்கப்பட்ட இரு மாகாணங்கள் உட்பட தற்போது 34 மாகாணங்கள் உள்ளன. ஒவ்வொரு மாகாணமும் மாவட்டங்களாக மேலும் பிரிக்கப்பட்டுள்ளன. இம்மாகாணங்கள் ஆளுநரின் தலைமையில் நிர்வகிக்கப்படுகின்றன.
வெளியிணைப்புகள்
பகுப்பு:ஆப்கானித்தானின் மாகாணங்கள் பகுப்பு:ஆப்கானித்தான் தொடர்பான பட்டியல்கள்
செகராசசேகரப் பிள்ளையார் கோயில்
செகராசசேகரப் பிள்ளையார் கோயில் இலங்கையின் வட பகுதியில், யாழ்ப்பாண நகரத்துக்கு அண்மையில் உள்ள இணுவில் என்னும் ஊரில் அமைந்துள்ள ஒர் கோயில். 13 ஆம் நூற்றாண்டு முதல் 1620 ஆம் ஆண்டு வரை யாழ்ப்பாண இராச்சியத்தை ஆண்ட ஆரியச் சக்கரவர்த்தி வம்சத்து அரசர்களின் சிம்மாசனப் பெயர்களில் ஒன்றான "செகராசசேகரன்" என்னும் பெயரைத் தழுவிய பெயர் கொண்ட இக் கோயில், தொடக்கத்தில் அக்கால மன்னர்களில் ஒருவரால் கட்டப்பட்டதாக நம்பப்படுகிறது. இக் கோயிலுக்குப் பருத்தியடைப்புப் பிள்ளையார் கோயில் என்ற பெயரும் வழங்கி வருகிறது.
வரலாறு
செகராசசேகர மன்னனால் கட்டப்பட்டதாகக் கருதப்படும் இக்கோவில், யாழ்ப்பாண இராச்சியத் தொடக்க காலத்தில் இணுவில் பகுதித் தலைவனான பேராயிரவரும், அவர் வழிவந்தவர்களும் வழிபாடாற்றி வந்ததாகத் தெரிகிறது. 1620 ஆம் ஆண்டு யாழ்ப்பாணத்தைக் கைப்பற்றிய போத்துக்கேயர் அங்கிருந்த எல்லா இந்துக் கோயில்களையும் இடித்துவிட்டனர். அப்போது யாழ்ப்பாண மன்னர்கள் கட்டுவித்த செகராசசேகரப் பிள்ளையார் கோவிலும் அழிந்துவிட்டது. ஏறத்தாழ இரண்டரை நூற்றாண்டுகள் கழிந்த பின்னர் இலங்கையைப் பிரித்தானியர் ஆண்ட காலத்தில் இக் கோயில் மீளக் கட்டப்பட்டது. சென்ற நூற்றாண்டுத் தொடக்கத்தில் சிறிய அளவிலான சாந்துக் கட்டிடமாக இருந்த இக் கோயில் இப்போது பொழிகற்களால் கட்டப்பட்ட அர்த்த மண்டபம், மகா மண்டபம், வசந்த மண்டபம் என்பவற்றை உள்ளடக்கியதாக அமைந்துள்ளது.
வெளி இணைப்புகள்
பகுப்பு:யாழ்ப்பாண மாவட்டத்தில் உள்ள கோயில்கள் பகுப்பு:இலங்கையில் உள்ள பிள்ளையார் ஆலயங்கள் பகுப்பு:இணுவிலில் உள்ள கோயில்கள்
எட்மண்டு ஏலி
எட்மண்டு ஏலி (Edmond Haley அல்லது Edmund Halley 8 நவம்பர் 1656 – 14 சனவரி 1742) என்பவர் ஆங்கிலேய வானியலாளரும், புவியியற்பியலாளரும், கணிதவியலாளரும், இயற்பியலாளரும் ஆவார். இவர் ஏலியின் வால்வெள்ளியின் சுற்றுப்பாதையை முதன் முதலில் கணித்தவர் இவரே.
இளமைப் பருவம்
ஏலி கிழக்கு இலண்டனில் ஏகர்சுடனில் பிறந்தார். அவரது தந்தை முதுவல் எட்மண்டு ஏலி டெர்பிசயர் குடும்ப வழித்தோன்றல். அவர் இலண்டனில் சவுக்காரஞ் செய்யும் குழுமம் வைத்திருந்த பெரிய செல்வந்தர். சிறுவனாக இருந்தபோதே ஏலி கணிதத்தில் ஆர்வமுடன் இருந்துள்ளார். இவர் இலண்டன் புனித பால் பள்ளியிலும் 1673 முதல் ஆக்சுபோர்டு அரசிக் கல்லூரியிலும் கல்வி பயின்றுள்ளார். பட்டப் படிப்பின்போதே சூரியக் குடும்பத்தைப் பற்றியும் சூரியக் கரும்புள்ளிகள் குறித்தும் ஆய்வுக் கட்டுரைகள் எழுதி வெளியிட்டுள்ளார்.
சொந்த வாழ்க்கை
ஏலி மேரி டூக்கை 1682இல் திருமணம் செய்து கொண்டு சுலிங்டனில் வாழ்ந்தார். இவ்விணையருக்கு மூன்று குழந்தைகள் பிறந்தனர்.
வெளி இணைப்புகள்
பகுப்பு:1656 பிறப்புகள் பகுப்பு:1742 இறப்புகள் பகுப்பு:ஆங்கிலேய வானியலாளர்கள் பகுப்பு:பிரித்தானிய வானியலாளர்கள் பகுப்பு:பிரித்தானிய இயற்பியலாளர்கள் பகுப்பு:பிரித்தானியப் புவியியற்பியலாளர்கள் பகுப்பு:ஆங்கிலேயக் கண்டுபிடிப்பாளர்கள் பகுப்பு:ஆங்கிலேய இயற்பியலாளர்கள்
படையநல்லூர்
பாடியநல்லூர் (ஆங்கிலம்:Padianallur), இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
இயேசுவின் சாவு
மத்தேயு, மாற்கு, லூக்கா, யோவான் ஆகிய நான்கு நற்செய்தியாளரும் தருகின்ற முக்கிய தகவல்களுள் ஒன்று இயேசுவின் சாவைப் பற்றியதாகும்.
பாலசுத்தீன நாட்டில் உரோமையரின் சார்பில் ஆளுநராக இருந்தார் பொந்தியு பிலாத்து. இவரது ஆட்சிக் காலத்தில்தான் இயேசு சிலுவையில் அறையப்பட்டுக் கொலையுண்டார். இத்தகவல்களைத் தருகின்ற நற்செய்தி நூல்களில் காணப்படும் பிற செய்திகள் இவை:
இயேசுவுக்கு அளிக்கப்பட்ட பெயர்கள் சொல்லும் கதை
இயேசு யார் என்று அடையாளம் காட்டும் வகையில் இயேசுவுக்குப் பொருத்தியுரைத்த பெயர்கள் (மெசியா, இறைமகன், யூதரின் அரசர் போன்றவை) சமயம் சார்ந்தவை எனக் கூறலாம் ஆனால், அந்தப் பெயர்களுக்கு அரசியல் அர்த்தமும் உள்கிடக்கையும் உண்டு. ஏன், ஒருவேளை வன்முறையால் ஆட்சியைக் கைப்பற்றும் சக்தியும் அவண் உள்ளடங்கும்.
எருசலேம் கோவிலை இயேசு தூய்மைப்படுத்தியது அவருடைய சாவுக்குக் காரணமாதல்
இது மட்டுமல்ல, இயேசு எருசலேம் கோவிலுள் நுழைந்து அங்கு விற்பதிலும் வாங்குவதிலும் ஈடுபட்டிருந்தவர்களை வெளியே துரத்திய நிகழ்ச்சி ஒரு பெரிய புயலையே கிளப்பிவிட்டிருந்தது. யூதருக்கு மிகத் தூய இடமாகிய கோவிலின் மீது இயேசு அதிகாரம் காட்டியதை அவர்களால் ஏற்றுக்கொள்ள இயலவில்லை.
இந்நிகழ்ச்சி நடந்த சிறிது காலத்துக்குப் பின், யூத தலைமைச் சங்கத்தினர் இயேசுவின் மீது சாத்திய குற்றச்சாட்டும் கருதத்தக்கது. மனித கையால் கட்டப்பட்ட இந்தத் திருக்கோவிலை இடித்துவிட்டுக் கையால் கட்டப்படாத வேறொன்றை மூன்று நாளில் நான் கட்டி எழுப்புவேன் என்று இவன் சொல்லக் கேட்டோம் என்று அவருக்கு எதிராகப் பொய்ச்சான்று கூறினர்(மாற்கு 14: 58). இக்குற்றச்சாட்டுக்கு அடிப்படைக் காரணம் இயேசு எருசலேம் கோவிலில் வர்த்தகம் நடந்ததைக் கேள்விக்கு உள்ளாக்கியதுதான்.
இயேசுவின் சாவுக்குப் பொறுப்பு யார்?
சட்டமுறைப்படி பார்த்தால், இயேசுவைக் கொலைத் தண்டனைக்கு உள்ளாக்கியதற்கு இறுதிப் பொறுப்பு பொந்தியு பிலாத்துவையே சேரும். பிலாத்துவின் ஆட்சிக் காலத்தில் யூதர்கள் யாருக்கும் கொலைத் தண்டனை விதிக்கும் அதிகாரம் கொண்டிருக்கவில்லை என்றே தெரிகிறது (காண் யோவான் 18:31). அப்படியே அவர்களுக்கு அந்த அதிகாரம் இருந்தது என்றே வைத்துக்கொண்டாலும், கடவுளைப் பழித்துரைத்தோருக்கு அளிக்கப்பட்ட தண்டனை சிலுவை மரணமன்று, மாறாக, கல்லால் எறிந்து கொல்வதுதான்(காண் மாற்கு 14:64; லேவியர் 24:16).
குற்றவாளிகளைச் சிலுவையில் அறைந்து கொல்லும் தண்டனை முறையைக் கடைப்பிடித்தவர்கள் உரோமையர்தாம். அரசுக்கு எதிராகக் கிளர்ச்சி செய்தவர்களுக்கும், அடிமைகளுக்கும் வழங்கப்பட்ட தண்டனைதான் சிலுவை மரணம். இந்தத் தண்டனை முறையைக் கையாண்டதற்கு ஒரு காரணம் இருந்தது. கொடூரமான இத்தண்டனையைப் பிறருக்குப் பாடம் படிப்பிக்கும் கருவியாகவும் அவர்கள் பயன்படுத்தினர்.
சிலுவை என்பது கொடூரத்தின் சின்னம்
சிலுவையில் அறையப்படுவது ஒரு கொடிய நிகழ்ச்சி. அதனால் ஏற்பட்ட உடல்சார்ந்த வேதனையைக் கற்பனை செய்து பார்ப்பதே இயலாது. முதலில் இயேசுவைக் கசையால் அடித்தார்கள். பின் மரத் தடிகளில் அவரது கைகளையும் கால்களையும் ஆணிகளால் அறைந்தார்கள். நேராக உயர்த்தப்பட்ட தடியில் ஒரு சிறிய முன்துண்டை இணைத்து, இயேசுவின் உடலின் மேற்பகுதி கீழே தொங்கி விழாதவண்ணம் தடுப்பதற்காக வழிசெய்தார்கள்.
மருத்துவ நோக்கில் பார்க்கும் போது இயேசுவின் சாவுக்கு உடனடி காரணமாக அமைந்தது யாது? நற்செய்திகள் தரும் தகவல்களின் அடிப்படையில் இந்த மருத்துவ காரணத்தை இக்கால அறிஞர்கள் நிர்ணயித்துள்ளனர். அதாவது, இயேசு சிலுவையில் அறையப்பட்டுத் தொங்கிக்கொண்டிருந்த போது, அவருக்குக் குருதி விம்மிய முறையில் மாரடைப்பு ஏற்பட்டிருக்க வேண்டும். நிச்சயமாக, மூச்சுத் திணறல் ஏற்பட்டது. களைப்பின் மிகுதியாலும் சோர்வாலும் உடலில் போதிய நீர் இல்லாது போனது. இரத்த ஓட்டம் தடைபட்டது. தாழிரத்தப் பரிமான அதிர்ச்சி ஏற்பட்டது.
இயேசுவின் உடல்சார்ந்த துன்பங்களைத் துல்லியமாக வர்ணிப்பதோ, இயேசுவின் சாவுக்கான மருத்துவக் காரணத்தைக் கவனமாக நிர்ணயிப்பதோ நற்செய்தியாளரின் நோக்கமாக இருக்கவில்லை. அவர்கள் கேட்ட கேள்வி இயேசுவின் சாவின் பொருள் என்ன என்பதே.
இயேசுவின் சாவு பற்றி இசுலாம்
இசுலாமியக் கண்ணோட்டத்தின்படி இயேசு சிலுவையில் அறையப்பட்டு உயிர்துறக்கவில்லை. இதுபற்றி இசுலாம் தரும் விளக்கங்களில், இயேசுவை அரபுகள் ஈஸா என்று அழைத்தனர். ஈஸாவின் இருதிக்காலம் தொடர்பாக இசுலாம் விவரிக்கும் போது அவர் சிலுவையில் அறையப்படவில்லை மாறாக அவர் வானுக்கு உயர்த்தப்பட்டார் என்கிறது அதனால்தான் அவர் ஆயுளை முழுதாக நிறைவு செய்ய உலகத்தின் இறுதிக்காலங்களில் அவர் மீண்டும் வருவார் (அவர் உயர்த்தப்பட்ட அதே நிலையில்). பூமிக்கு வந்த பின் சிலுவைகளை உடைப்பார், ஆட்சி ஒன்றை ஏற்பார், இந்த உலகத்தையே ஆழ்வார், பின்னர் ஏனையோர் போன்றே அவரும் இறப்பார். இசுலாமியர் அவரது இறந்த உடலுக்கு தொழுகை நடத்தி அடக்கம் செய்வர் என்றும் இசுலாமியம் கூறப்படுகிறது.
மேலும் காண்க
பெரிய வியாழன் பெரிய வெள்ளி கொல்கொதா இயேசுவின் உயிர்த்தெழுதல்
மேற்கோள்கள்
பகுப்பு:கிறித்தவ இறையியல் பகுப்பு:இயேசு பகுப்பு:நற்செய்தி நிகழ்வுகள் பகுப்பு:30கள்
Kreuzigung
ஏர் இந்தியா
ஏர் இந்தியா இந்தியாவின் தேசிய விமானசேவை நிறுவனமாகும். பயணிகள், பொதிகள் சேவைகளை வழங்கும் இந்நிறுவனம் மும்பாயின் சத்ரபதி சிவாஜி சர்வதேச விமான நிலையம், தில்லி இந்திராகாந்தி சர்வதேச விமான நிலையம் ஆகியவற்றைத் தளமாகக் கொண்டு இயங்குகின்றது. 1932 இல் டாட்டா எயர்லைன்ஸ் என்ற பெயரில் ஆரம்பிக்கப்பட்ட இந்நிறுவனம் இப்பொழுது உலகின் 146 விமான நிலையங்களுக்குப் பறப்புக்களை மேற்கொள்கிறது.
நலிவு நிலை
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.
டாடா ஏர் சர்வீசாக
ஏர் இந்தியா நிறுவனம் டாடா ஏர் சர்வீசஸ் என்ற பெயரில் முதலில் துவக்கப்பட்டது, பின்னர் டாடா ஏர்லைன்ஸ் எனப் பெயர்மாற்றப்பட்டது. இந்த நிறுவனத்தைஅத் துவக்கியவர் ஜஹாங்கீர் ரத்தன்ஜி தாதாபாய் டாடா (சுருக்கமாக ஜேஆர்டி டாடா) இவர்தான் முதல் இந்திய வணிக விமான ஓட்டி உரிமம் பெற்றவர் ஆவார். இரண்டு பழைய ஹாவில்லாண்ட் புஷ் மோத்ஸ் விமானங்களை வாங்கி தொழிலில் இறங்கினார். 1932 அக்டோபர் 15 அன்று டாடா ஏர்லைன்ஸ், கராச்சியில் இருந்து மும்பைக்கு தனது முதல் பயணத்தை தொடங்கியது. முதலில் சரக்குப் போக்குவரத்துதான். ஒற்றை இன்ஜின் கொண்ட அந்த விமானம், 25 கிலோ கடிதங்களை மும்பைக்கு கொண்டு வந்தது. ஜேஆர்டி டாடாவே அந்த விமானத்தை ஓட்டி வந்தார். அதன்பின்னர் டாடா ஏர்லைன்ஸ் படிப்படியாக வளர்ந்தது. டெல்லி, மும்பை, திருவனந்தபுரம், குவாலியர், போபால் என பல நகரங்களுக்கும் தனது சேவையை விரிவுபடுத்தியது. அதன் முதல் வருடத்தில், விமான சேவையில் 155,000 பயணிகள் மற்றும் 9.72 டன்கள் (10.71 டன்) அஞ்சல் பொதிகளை சுமந்து 160,000 மைல்கள் (260,000 கிமீ) பறந்து, 60,000 (அமெரிக்க $ 930) லாபம் ஈட்டியது.
டாடா ஏர்லைன்ஸாக
முதல் தடவையாக மைல் மெர்லின் என்ற ஆறு இருக்கைகள் கொண்ட விமானம் தனது முதல் உள்நாட்டுப் பயணிகள் விமான சேவையை மும்பையில் இருந்து திருவனந்தபுரத்துக்குத் துவக்கியது. 1938 ஆம் ஆண்டில், டாடா ஏர் சர்வீஸ் என்ற பெயர் டாட்டா ஏர்லைன்ஸ் என மறுபெயரிடப்பட்டது. இலங்கையின்  கொழும்பு மற்றும் தில்லி ஆகியவற்றுக்கு இடையில் 1938 ஆம் ஆண்டுக்கான சேவை துவக்கப்பட்டது. அடுத்து வந்த இரண்டாம் உலகப் போரின்போதும், டாடா ஏர்லைன்ஸ் பெரும் பங்காற்றியது. இடைவிடாமல் பறந்து, பர்மாவில் சிக்கியிருந்த அகதிகளை மீட்டு இந்தியா கொண்டு வந்தது.
ஏர் இந்தியா
ஏர் இந்தியா ஜெட் விமானத்தை அறிமுகப்படுத்திய முதல் ஆசிய நிறுவனம் ஆகும், அது போயிங் 707-420 கௌரி ஷங்கர் ஆகும். இரண்டாம் உலகப் போருக்குப் பிறகு, வழக்கமான வர்த்தக சேவை இந்தியாவில் தொடங்கப்பட்டது. மேலும் டாடா ஏர்லைன்ஸ் ஏர் இந்தியா என்ற பெயரில் 29 ஜூலை 1946 அன்று ஒரு பொது நிறுவனமாக மாறியது. 1947 ஆம் ஆண்டில் இந்திய சுதந்திரத்திற்குப் பிறகு, விமான நிறுவனத்தின் 49% பங்குகளை இந்திய அரசாங்கம் 1948 இல் வாங்கியது. 1948 சூன் அன்று லாகீட் கான்ஸ்டலேஷன் L-749A மலபார் இளவரசி என்ற பெயரைக்கொண்ட (பதிவு செய்யப்பட்ட VT-CQP) வானூர்தியைக் கொண்டு முதன் முதலில் லண்டன் ஹீத்ரோவுக்கு விமானப் போக்குவரத்தைத் தொடங்கியது.
தேசியமயமாக்கல்
1953 ஆம் ஆண்டில், இந்திய அரசு ஏர் கார்பரேஷன்ஸ் சட்டத்தை நிறைவேற்றியது, டாடா சன்ஸ் நிறுவனத்தில் இருந்து பெரும்பான்மை பங்குகளை வாங்கியது, ஆனால் அதன் நிறுவனர் ஜே. ஆர். டி. டாடா 1977 வரை நிறுவனத்தின் தலைவராக தொடர்ந்தார். இதன்பிறகு  இந்த நிறுவனத்தின் பெயர் ஏர் இந்தியா இன்டர்நேஷனல் லிமிடெட் என்று பெயர மாற்றப்பட்டது. மேலும் உள்நாட்டு பயணச் சேவைகளை மறுசீரமைப்பதின் ஒரு பகுதியாக உள்நாட்டுப் போக்குவரத்து பிரிவு இந்திய ஏர்லைன்ஸ் என்று இதண்டு நிறுவனங்களாக பிரிக்கப்பட்டன. 1948 முதல் 1950 வரை, கென்யாவின் நைரோபிக்கும், முதன்மையான ஐரோப்பிய பகுதிகளான ரோம், பாரிஸ், தியூசல்டோர்ஃபு போன்ற இடங்களுக்கு விமான சேவை அறிமுகப்படுத்தப்பட்டது. மேலும் பேங்காக், ஹாங்காங், டோக்கியோ, சிங்கப்பூர் ஆகியவற்றிற்கு விமான சேவை வழங்கப்பட்டது.
வீழ்ச்சி
1994 ஆண்டு வரை நாட்டின் ஒரே விமான நிறுவனமாக ஏர் இந்தியா இருந்தது. அதன்பின்னர் தாராளமயமாக்கல் கொள்கையால் தனியார் விமான நிறுவனங்கள் அனுமதிக்கப்பட்டன. அதுவரை, லாபத்தில்தான் இயங்கி வந்த நிறுவனம். தனியார் விமான நிறுவனங்களின் போட்டி, இந்தியன் ஏர்லைன்ஸ் நிறுவனத்துடன் இணைப்பு, அதிகாரிகள், அரசியல்வாதிகளுக்கு கொடுக்கப்பட்ட அதிகப்படியான சலுகைகள் போன்றவற்றின் காரணமாக இழப்பை சந்தித்தது. முதல் இடத்தில் இருந்து மூன்றாம் இடத்துக்குத் தள்ளப்பட்டது. இண்டிகோ, ஜெட் ஏர்வேஸ் முதல், இரண்டாவமு இடத்தைப் பிடித்தன. இந்த நிலையில் நிறுவனம் ரூ.52 ஆயிரம் கோடி நஷ்டத்திலும். ரூ.55 ஆயிரம் கோடிக்கு மேல் இருக்கும் கடனிலும் உள்ளதால், ஏர் இந்தியா நிறுவனத்தின் பங்குகளைத் தனியாருக்கு விற்பனை செய்யும் முடிவை இந்திய ஒன்றிய அரசு எடுத்துள்ளது.
ஏர் இந்தியாவை வாங்கிய டாடா நிறுவனம்
டாடாவின் விமான நிறுவனத்தை இந்திய அரசு கையகப்படுத்தி தேசிய விமான சேவையாக ஏர் இந்தியாவை நடத்தி வந்தது. 8 அக்டோபர், 2021 அன்று ஏர் இந்தியாவை வாங்க 18 ஆயிரம் கோடி ரூபாய்க்கான டாடா குழுமத்தின் ஏல விருப்பம் ஏற்கப்பட்டுள்ளதாக இந்திய அரசின் முதலீடு மற்றும் பொது சொத்து நிர்வாகத்துறை அறிவித்துள்ளது. முன்னதாக இந்திய அரசு குறைந்த பட்ச ஏலத்தொகை ரூபாய் 12,906 கோடியாக அறிவித்திருந்தது. 09 அக்டோபர் 2021 அன்று ஏர் இந்தியா விமான நிறுவனத்தை 68 ஆண்டுகளுக்கு பிறகு மீண்டும் டாடாவிற்கு விற்கப்பட்டதாக அதிகாரப் பூர்வ தகவல்கள் கூறுகிறது.
மேற்கோள்
பகுப்பு:இந்திய வானூர்தி நிறுவனங்கள் பகுப்பு:இந்திய நிறுவனங்கள்
பகுப்பு:தேசியமயமாக்கப்பட்ட நிறுவனங்கள் பகுப்பு:இந்திய வகைக்குறிகள்
பம்பாரா மக்கள்
பம்பாரா மக்கள், முக்கியமாக மாலியிலும், கினியா, புர்க்கினா பாசோ, செனகல் ஆகிய நாடுகளிலும் வாழும் மாண்டே மக்கள் ஆவர். பம்பாரா மொழியில் இவர்களை பமானா, பன்மானா போன்ற பெயர்களால் குறிப்பிடுவர். இவர்கள் மாண்டே இனக்குழுக்களுள் மிகப்பெரிய குழுக்களுள் ஒன்றாக கருதப்படுகின்றனர். மாலியில் முக்கியமான மாண்டே குழுவாக இவர்கள் உள்ளனர். மாலியின் மக்கள்தொகையில் 80% பம்பாரா மொழியைப் பேசுகின்றனர்.
வரலாறு
பம்பாராக்கள், மாண்டின்கா மக்களில் அரச குலத்தவராகத் தோன்றினர். இவர்கள் 13ம் நூற்றாண்டில் மாலிப் பேரரசைத் தோற்றுவித்தனர். பம்பாராக்களும், மாண்டின்காக்களும் மாண்டே இனக்குழுக் குடும்பத்தைச் சேர்ந்தவர்கள். அறியப்பட்ட இவர்களது மிகப் பழைய வரலாற்றின்படி, இவர்கள் இன்று தெற்கு மௌரித்தானியாவின் சகாரா பாலைவனப் பகுதிக்குள் அடங்கிப்போய்விட்ட திச்சிட் பகுதியில் வாழ்ந்ததாகத் தெரிகிறது. கிமு 2500 அளவில் இப்பகுதியில் நகர மையங்கள் தோன்ற ஆரம்பித்திருந்தன. கிமு 250 அளவில், மாண்டே துணைக்குழுவான போசோக்கள் ஜென்னே நகரத்தை நிறுவினர். கிபி 300 - கிபி 1000 காலப்பகுதியில், இன்னொரு மாண்டே குழுவான சோனின்கே மேற்கு மாலியில் முக்கியத்துவம் பெற்று கானாப் பேரரசை ஆட்சி செய்தது. கிபி 1600க்குப் பின்னர் மாண்டே சோங்காய்ப் பேரரசு கலைக்கப்பட்டபோது, நைகர் ஆற்றுப் படுகைக் கரையோரம் வாழ்ந்த மாண்டே மொழிகளைப் பேசும் குழுக்கள் உட்பகுதிகளை நோக்கிச் சென்றன. மாலிப் பேரரசு வீழ்ச்சியடையத்தொடங்கிய பின்னர், 1740களில், பமானாப் பேரரசின் எழுச்சியுடன் பம்பாராக்கள் மீண்டும் வெளிப்பட்டனர்.
பம்பாரா என்னும் சொல்லின் தோற்றம் அதன் பொருள் என்பன குறித்துத் தற்கால வரலாற்றாளர்கள், இனவியலாளரிடையே ஒத்த கருத்துக் காணப்படாவிட்டாலும், இச்சொல் 18ம் நூற்றாண்டின் தொடக்கப் பகுதியைச் சேர்ந்த குறிப்புக்களில் காணப்படுகின்றது. இன - மொழிக் குழுவைக் குறிக்கும் பொதுவான பயன்பாட்டுக்குப் புறம்பாக இச்சொல், மேல் செனகல்-நைகர் பகுதிகளாக இருக்கலாம் எனக் கருதப்படும் ஆப்பிரிக்காவின் உட்பகுதிகளிலில் இருந்து பிடிக்கப்பட்ட ஆப்பிரிக்கர்களைக் குறிக்கவும் பயன்பட்டது. 1730களிலேயே அடிமை வணிக நிலையான கோரீயில், பெரெஞ்சு உயர் வர்கத்தினரிடம் ஏற்கெனவே அடிமைகளாக இருந்தோரைக் குறிக்க பம்பாரா என்னும் சொல் பயன்பட்டது.
மேற்கோள்கள்
பகுப்பு:ஆப்பிரிக்க இனக்குழுக்கள்
ஜாகிர்நாயக்கன்பாளையம் ஊராட்சி
ஜாகிர்நாயக்கன்பாளையம் ஊராட்சி (Jagirnaickenpalayam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள தொண்டாமுத்தூர் வட்டாரத்தில் அமைந்துள்ளது. இந்த ஊராட்சி, தொண்டாமுத்தூர் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1291 ஆகும். இவர்களில் பெண்கள் 653 பேரும் ஆண்கள் 638 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தொண்டாமுத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
சினான்சியே கோரிடா
சினான்சியே கோரிடா (Synanceia horrida), என்பது கழிமுக கல்மீன் என அழைக்கப்படும் அல்லது கல் மீன் என அழைக்கப்படும் ஓர் மீன் சிற்றினமாகும். இது சைனான்சிலிடே குடும்பத்தினைச் சார்ந்த நச்சுத்தன்மையுடைய மீனாகும். இவை பவளப் படிப்பாறையில் அடிப்பகுதியில் வாழக்கூடியவை. இவை பாறையைப் போலப் பாறைகளுடன் உருமறைப்பு செய்து வாழக்கூடியவை. விசமுள்ள மீன்களில் மிக அதிக விசமானதாக இது உள்ளது. இவை பெரும்பாலும் தனியார் மற்றும் பொது மீன் காட்சியகங்களில் கண்காட்சி மீனாகச் சேர்க்கப்படுகின்றன.
விளக்கம்
இடது|thumb| கிளீவ்லேண்ட் மிருகக்காட்சிசாலையில் சினான்சியா கோரிடா இந்த மீனின் அதிகபட்ச நீளம் 60 செ.மீ. வரை இருக்கும். இது மங்கலான நிறத்தில் காணப்படும். இதன் நிறம் பழுப்பிலிருந்து சிவப்பு-பழுப்பு வரை இருக்கும். இது வெப்பமண்டல பாறைகளின், பாறைகளுக்கு இடையில் தன்னை மறைத்துக்கொண்டு காணப்படும். இது சினான்சியா வெருகோசாவுடன் பல குணாதிசயங்களைப் பகிர்ந்து கொள்கிறது. ஆனால் அந்த இனத்தை விட உயர்விட கண் அமைவினைக் கொண்டுள்ளது. இது ஓரிடத்தில் நிலையாக இருக்கும் பழக்கத்தைக் கொண்டுள்ளது. இது பதுங்கியிருந்து வேட்டையாட வல்லது. ஆனால் இரையை விரைவாகப் பிடிக்க வாயைத் திறக்கும். பெரும்பாலும் சிறிய மீன், இறால் மற்றும் பிற ஓடுடைய கணுக்காலிகளைச் சாப்பிடுகிறது. இதன் இரை இதனருகில் நீந்தும் வரை காத்திருக்கிறது வேட்டையாடும். கழிமுக கல்மீனை முதன்முதலில் 1766இல் கரோலசு லின்னேயஸ் விவரித்தார்.
பவலும் வாழிடமும்
கழிமுக கல்மீன் இந்தோ-மேற்கு பசிபிக் கடலோரப் பகுதிகளான, இந்தியா முதல் சீனா, பிலிப்பீன்சு, பப்புவா நியூ கினி மற்றும் ஆத்திரேலியா, மற்றும் வனுவாட்டிலும் காணப்படுகிறது. இதன் முக்கிய வாழிடமானது பவளப்பாறைகள் அல்லது கயவாய், அல்லது கரையோர நீராகும். இது மந்தமான வண்ணச் செடிகளைச் சுற்றிலும், பாறைகளுக்கு அருகிலும், சுற்றிலும் மறைந்து காணப்படும். சேற்றில் அல்லது மணலில் செயலற்றதாக காணப்படுகிறது.
கர்தினால் குழாம்
கர்தினால் குழாம் (College of Cardinals) என்பது கத்தோலிக்க திருச்சபையின் கர்தினால் அவையினைக்குறிக்கும். ஆலோசனைக்குழுக் கூட்டத்தில் திருத்தந்தைக்கு திருச்சபை விவகாரங்களில் அறிவுரைக்கூறுவது இக்குழுவின் முதன்மைப்பணியாகும். மேலும் இறப்பாலோ பணித்துறப்பாலோ திருத்தந்தையின் பணி இடம் காலியாகுபோது, ஒரு புதியத் திருத்தந்தையினை தேர்வு செய்வது இவர்களின் கடமையாகும். இக்குழாமுக்கு இரு திருத்தந்தையர்களின் ஆட்சிக்கு இடைப்பட்ட காலம் தவிற பிற காலகட்டத்தில் எவ்வித அதிகாரமும் கிடையாது. அக்காலகட்டத்திலும் கூட மிகவும் குறுகிய அதிகாரமே இவர்கள் பெறுவர்.
கர்தினால் குழு முதல்வர் மற்றும் துணை முதல்வர் ஆகியோர் கர்தினால் குழாம் கூடும்போது அக்கூட்டத்திற்குத் தலைமை வகிப்பர். புறநகர் ஆலய உரிமைத் தகுதி பெற்ற கர்தினால்கள் மட்டும் இப்பதவியினை வகிக்கலாம். தலைமை வகிப்பதைத்தவிர இவர்களுக்கு பிற கர்தினால்கள் மேல் எவ்வித அதிகாரமும் இல்லை.
வத்திக்கான் நகரின் கர்தினால் செயலர், உரோமை செயலகங்களின் தலைவர்கள், உரோமை ஆயர் பொதுப் பதில்குரு, வேனிசின் மறைமுதுவர், இலிஸ்பனின் மறைமுதுவர் ஆகியப்பதவிகளை வகிப்போர் கர்தினால்களாக இருப்பது வழக்கம். ஆயினும் இதற்கு சில தற்காலிக விதிவிலக்குகள் உண்டு.
வத்திக்கான் நாட்டின் சட்டப்படி சட்டவாக்க அவை, வத்திக்கான் நகருக்கான திருத்தந்தை ஆணைக்குழு ஆகியவற்றின் உறுப்பினர்கள் கர்தினால்களாக இருக்க வேண்டும்.
அழகான நாட்கள்
அழகான நாட்கள் என்பது 2001 ஆம் ஆண்டைய இந்திய தமிழ் நகைச்சுவை திரைப்படம் ஆகும். இப்படத்தை சுந்தர் சி. இயக்க, கார்த்திக் மற்றும் ரம்பா ஆகியோர் முக்கிய கதாபாத்திரங்களில் நடித்துள்ளனர், மேலும் உள்ளத்தை அள்ளித்தா (1996) மற்றும் உனக்காக எல்லாம் உனக்காக (1999) ஆகியவற்றின் வெற்றிகளுக்குப் பிறகு சுந்தருடன் இந்த ஜோடியின் மூன்றாவது படமாக இது இருந்தது. இப்படத்தில் மும்தாஜ், கவுண்டமணி, செந்தில் ஆகியோர் முக்கிய வேடங்களில் நடித்தனர். படத்திற்கு தேவா இசையமைத்தார். 7 திசம்பர் 2001 அன்று வெளியான இப்படம், மலையாள திரைப்படமான மின்னாராமின் மறு ஆக்கம் ஆகும், மேலும் இது ஜெய்சங்கரின் திரைப்படமான பெண்ணே நீ வாழ்க படத்தை அடிப்படையாகக் கொண்டது.
கதை
இந்துவும் சந்திருவும் (ரம்பா மற்றும் கார்த்திக்) காதலிக்கிறார்கள். இந்து தீடீரென்று காணாமல் போகிறாள் சந்திருவுக்கு ரேகாவுடன் (மும்தாஜ்) நிச்சயதார்த்தம் ஏற்படுகிறது. மூன்று ஆண்டுகளுக்குப் பிறகு ஒரு சிறுமியுடன் இந்து மீண்டும் வருகிறாள். அந்த சிறுமி சந்திருவின் மகள் என்று கூறுகிறாள். சந்திரு அதை கடுமையாக மறுத்து, அதன் உண்மையை அறிய முயற்சிக்கிறான். நகைச்சுவையான பல காட்சிகளுக்குப் பிறகு, இந்துவின் சகோதரியை மயக்கிய சந்திருவின் திருமணமான சகோதரனின் சட்டவிரோத மகள் அந்தப் பெண் என்பதை அறியவருகிறது. வில்லனான அவனது சகோதரனின் பயனற்ற முயற்சிக்குப் பிறகு, ரேகாவிடம் மன்னிப்பு கேட்காமல் சந்திரு இந்துவை வேகமாக அடைகிறான். ரேகா எந்த விளக்கமும் அளிக்காமல் ஆரம்பக் காட்சியில் இந்து காணாமல் போன்ற செயலைச் செய்கிறாள்.
தயாரிப்பு
சிம்ரன் முதலில் ரம்பாவுக்கு பதிலாக இந்த படத்தில் முக்கிய கதாபாத்திரத்தில் நடிக்க ஒப்பந்தம் செய்யபட்டிருதார். இது 1994 மலையாள திரைப்படமான மின்னரத்தின் தமிழ் மறு ஆக்கம் ஆகும்.
இசை
படத்திற்கு தேவா இசையமைத்தார்.
வெளி இணைப்புகள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ரம்பா நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:சுந்தர் சி இயக்கிய திரைப்படங்கள்
ஆடுதுறை - 10 (நெல்)
வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (TRRI), 1933 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.
காலம்
நீண்டகால நெற்பயிர்களில் ஒன்றான இது, 165 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நெடுங்கால நெற்பயிர்கள், முன் சம்பா, சம்பா, பின்சம்பா, தாளடி / பிசாணம், மற்றும் பின் பிசாணம். போன்ற பட்டங்கள் (பருவங்கள்) ஏற்றதாக கூறப்படுகிறது.
சாகுபடி
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் அம்பை - 10 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
குமாரபுரம் ஊராட்சி
குமாரபுரம் ஊராட்சி (Kumarapuram Gram Panchayat), தமிழ்நாட்டின் திருநெல்வேலி மாவட்டத்தில் உள்ள இராதாபுரம் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3083 ஆகும். இவர்களில் பெண்கள் 1659 பேரும் ஆண்கள் 1424 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அடிமை முறை
அடிமைமுறை என்பது வலுக்கட்டாயமாக மனிதர்களைப் பிற மனிதர்கள் பிடித்து வைத்து, அவர்களிடமிருந்து வேலையை கட்டாயமாக வாங்குவதாகும். இம்முறை நெடுங்காலமாக பல நாடுகளில் வழக்கில் இருந்துவந்துள்ளது. இப்படி வலுக்கட்டாயம் செய்யப்பட்ட மனிதர்கள் அவர்களுடைய முதலாளிகளால், பிற பொருட்களைப் போல வாங்கி, விற்கப்பட்டனர். இது ஒரு மிகவும் இழிவான முறை என 19-20 ஆம் நூற்றாண்டுகளில் உலகெங்கும் உணரப்பட்டு இம்முறையை நீக்கினர். தனிமனிதர்களின் உரிமை நிலைநாட்ட வரலாற்றில் இது அறியவேண்டிய ஒன்று.
பல நாடுகளில் அடிமை முறை
அடிமைமுறை தொன்மைக் காலங்களில் இனங்களிடையே போரினால் ஏற்பட்டது. தோற்ற வீரரகள் அடிமைகளாக்கப்பட்டார்கள். அவர்களின் பெண்களும், குழந்தைகளும் அடிமையாக்கப்பட்டனர். அடிமைமுறை மெசபடோமியாவின் 'ஹம்முராபியின் நீதி'களில் ஏற்கனவே அமைக்கப்பட்ட சமூகவழக்காக தெரிகிறது. பெண்களை கட்டாயப்படுத்தி வேலை வாங்குவதும், பாலிச்சைக்கு உட்படுத்துவதும் பழங்காலத்திலிருந்து இன்று வரை அடிமைமுறையின் ஒரு வழியாக உள்ளது. அப்படி ஏற்பட்ட அடிமைகள் பெரிய ராணுவ, கட்டிட, பண்ணை, அரண்மனை வேலைகளில் ஈடுபடுத்தப்பட்டனர் அல்லது பிரபுக்கள் வீட்டில் வேலை செய்ய பயன்படுத்தப்பட்டனர் அல்லது தாதுப்பொருள் சுரங்கங்களிலும், மற்ற உயிர் ஆபத்து நிறைந்த வேலைகளிலும் பயன்படுத்தப்பட்டனர், பல புராதன சுமூகங்களில் "சுதந்திர" மனிதர்களை விட அடிமைகளையே அதிகம்.
பண்டைய எகிப்து
எகிப்தியர் போர்களில் தோற்றவர்களையும், மற்றவர்களிடமிருந்து விலைகொடுத்து வாங்கியவர்களையும் அடிமைப்படுத்தினர். அடிமைகள் முதலில் அரசர் பாரோவிற்குத்தான் சொந்தம். அரசர் தனக்கு வேண்டியவ்ர்க்கு அடிமைகளை பரிசளிக்கலாம். மூன்றாம் தூத்மோஸ் (கிமு 1479-1425), இரண்டாம் ராமேசஸ் (கிமு 1279-1213) போன்ற பாரோக்கள் தங்கள் கல்வெட்டுகளில் கானான் பிரதேசங்களில் தங்கள் படை தாக்கியபோது எத்தனை, எப்படிப்பட்ட எதிரிகளை கொன்றும், கைதிகளாக்கியும் செய்தனர் என்று தெரிவிக்கின்றன.
கிரேக்க, ரோமானிய உலகம்
அடிமைமுறை கிரேக்க நாகரீகத்தில் பெரும்பங்கு வகித்தது. அவர்கள் வீட்டு வேலைக்காரர்களாகவும், தொழிலாளர்களாகவும், பண்ணையாட்களாகவும், சுரங்க தொழிலாளர்களாகவும், கப்பல் மாலுமிகளாகவும், கடைக்காரர்களாகவும் ஊழியம் செய்தனர். அவர்கள் பிறப்பினால் - அதாவது பெற்றோர் அடிமை - ஆகவோ, பெற்றொர்களால் கைவிடப்பட்ட குழந்தைகளாகவோ, சந்தையில் வாங்கப் பட்டவராகவோ, போர் கைதிகளாகவோ ஆகலாம். உதாரணமாக, பெலொபெநீசியன் போர் என அழைக்கப் படும் கிரேக்க உள் நாகாரீக யுத்தங்களில் தோல்வியுற்ற வீரர்கள், வெற்றி பெற்றவர்களால் அடிமையாகாப்பட்டனர். ஸ்பார்டாவின் கையின் தோல்வியுற்ற அதீனிய வீரர்கள் சைராகூஸ் நிக்கல் சுரங்கங்களில் அடிமையாக வேலை செய்தனர். மற்ற இடங்களிலிருந்து கடத்தப்பட்ட நபர்களும் அடிமைகளாயினர்.
ஒரு அடிமையின் விலை அந்த அடிமையின் உருவம், வயது, உடல் வலிமை, 'அடிமைத் தனம்', இவற்றைப் பொருத்தது. இளமையான, அழகான, திடகாத்திறமான, ஒடுங்கும் சுபாவம் கொண்ட அடிமையின் விலை 10 மினா - அதாவது $180 - ஆக இருக்கலாம். வயதான, தளர்ந்த, அடங்காப் பிடாரிகள் விலை 1/2 மினா - $9 - தான். அடிமைகள் சந்தையில் பெருமளவில் கிடைத்தால் -உதாரணமாக ஒரு வெற்றிகரமான போருக்குப் பின் - அடிமையின் விலையும் சரியும். பணக்கார கிரேக்க குடும்பங்கள் 20 அடிமைகளைக் கூட வைத்திருக்கலாம்
கிரேக்க அடிமைகள் தாங்களே தங்கள் பெயர்களை வைத்துக்கொள்ள கூடாது; அவர் எசமானர் தான் பெயரைக் கொடுக்க வேண்டும். உடற்பயிற்சி சாலைகளையோ, பொது கட்டிடங்களையோ அணுகக் கூடாது. . ஜனநாயகத்தின் பிறப்பிடம் எனக் கருதப்படும் ஏதென்ஸில் அடிமைகள் தான் பெரும்பாலோர். ஏதென்ஸில் 21000 சுதந்திர மனிதர்களும், 4,00,000 அடிமைகளும் இருந்தார்கள் என கணக்கிலிடப்படுகிறது.
ரோமானிய உலகத்தில் அடிமை முறை பெருமுக்கியத்துவத்தை வகித்தது. ரோம் குடியரசாக இருக்கும் வரை (100 கிமு வரை) ஒரளவு கட்டுக்குள் இருந்தது; ரோம் சாம்ராச்சியமானவுடன், பல்வேறு வெளிநாட்டு யுத்தங்களில் தோற்றுப்போன பல தேசத்தினர் அடிமைகளானார்கள். ரோமர்கள், தங்களைத் தவிற மற்று எல்லா நாட்டவரையும் அடிமையாக்கினர். விவசாய முறைகளும் வேண்டிய பண்டங்கள் உற்பத்தியை விடுத்து, சர்வதேச ஏற்றுமதிக்கு வணிகமய விவசாயமாகி ஆயிரக்கணக்கான பண்ணையாட்களை தேடிற்று. இதனால் பெரும் பண்ணைகள் அடிமை வேலையை ஊக்குவித்தன. கி.பி.400 வரை, அடிமைமுறை இன்னும் தீவிரமாயிற்று. அதற்குபின், ரோம சாம்ராஜ்ஜியம் குலைய ஆரம்பித்து, கிருத்துவ தாக்கம் பெருகியது. கடைக்கால ரோமில் அடிமைகளின் கதி சுதாரித்தது. சில ஆய்வுகள், கி.மு. 2 ஆம் நூற்றண்டு முதல் கிபி 2 ஆம் நூற்றாண்டு வரை, அடிமைகள் மக்கள் தொகையில் மூன்றில் ஒரு பங்கு என்பர். . அடிமைகளுக்கு பெயரில்லை; அவர்கள் மணம் செய்யமுடியாது; சொத்து வைக்கமுடியாது.
இந்தியாவில் அடிமை முறை
பண்டைய இந்தியாவில் வாங்கி, விற்கும் அடிமைகள் இருந்ததாகத் தெரியவில்லை. உதாரணமாக மெகஸ்தனிசு (கிமு 350 - கிமு 290) என்னும் கிரேக்கர், சந்திரகுப்த மௌரியனின் காலத்தில் கிரேக்க தூதுவராக இருந்து இந்தியாவைப் பற்றி யாத்திரை ஏடு எழுதியுள்ளார். அதன்படி "(இந்தியாவிலுள்ள) ஆச்சரியமான வழக்குகளில் ஒன்று, அந்நாட்டு சான்றோர்களால் செய்யப்பட்டது - நீதியின்படி யாரும் எந்த சூழ்நிலையிலும் அடிமையாகக் கூடாது ..... எல்லா சொத்துக்களும் சமமாக பாகுபடுத்த வேண்டும்," அர்ரியன் என்ற வேறொரு கிரேக்க எழுத்தாளரும் இந்தியாவில் அடிமை என யாரும் இல்லை என்கிறார். ஸ்ட்ராபோ என்ற எழுத்தாளரும் அதையே சொல்கிறார்.
ஒரு தமிழ் ஆய்வாளரின்படி, தமிழ்நாட்டில் சோழர் காலத்தில் அடிமை முறை இருந்ததாம். "அடிமைமுறை சோழர் காலத்தில் நிலை பெற்றிருந்தது. மன்னர்களும், வளம் படைத்தவர்களும் ஆண்களையும், பெண்களையும் விலைக்கு வாங்கிக் கோவில்களுக்கும், மடங்களுக்கும் தானமாக வழங்கினர். அடிமை விற்பனை, ஓலையில் பத்திரம் போல் பதிவு செய்யப்பட்டது. இது ஆளோலை, ஆள்விலைப் பிரமாண இசைவுத் தீட்டு, அடிமை விற்பனைப் பத்திரம் எனப் பெயர் பெற்றது. வறுமையின் காரணமாகத் தம் குடும்ப உறுப்பினர்களை விற்பதும் தம்மைத்தாமே விற்றுக் கொள்வதும் நிகழ்ந்துள்ளன. ஒடுக்கப்பட்ட சாதியைச் சேர்ந்த அடிமை தீண்டா அடிமை என்றழைக்கப்பட்டார். இவ்வாறு அடிமைகளானவர் மீது மாடுகளுக்கு இடுவது போல் இலச்சினை பொறிக்கப்பட்டது. அரண்மனை அடிமைகளுக்குப் புலிச்சின்னமும், சிவன் கோவில் அடிமைகளுக்குத் திரிசூலச் சின்னமும், வைணவ கோவில் அடிமைகளுக்குச் சங்குச் சின்னமும், இலட்சினையாக இடப்பட்டன. நெற்குற்றுதல், வேளாண் பணிகள், கோவிற் பணிகள் ஆகியன அடிமைகளின் முக்கியப் பணிகளாகும். தங்களை மட்டுமின்றி தங்கள் பரம்பரையினரையும் அடிமைகளாக விற்றுக் கொண்டதை இவர்களையும் இவர்கள் வர்க்கத்தாரையும் பரம்பரை பரம்பரையாக, வழியடிமை, யானும் எம் வம்சத்தாரும் என்று கல்வெட்டுக்களில் காணப்படும் தொடர்கள் உணர்த்துகின்றன"  2013இல் வெளியான உலகில் அடிமைத் தொழிலாளர்களின் நிலை குறித்த ஒரு புதிய அறிக்கை, இந்தியாவில் மட்டும் 1.4 கோடி பேர் அடிமை நிலைகளிலும், கடனை அடைக்கக் கொத்தடிமைகளாகவும், கட்டாயமாக வேலை செய்யும் நிலையில் சிக்குண்டும் இருக்கிறார்கள் என்று கூறுகிறது.
20 ஆம் நூற்றாண்டில்
இவற்றை தவிர, 20 ஆம் நூற்றாண்டில், கொடூர அரசாங்கங்களால் கோடிக்கணக்கான மக்கள் அடிமை நிலையில் வைத்து சாகும்வரை கடும்வேலை பிழியப்பட்டனர். இவை அரசாங்கங்களால் நடத்தப்பட்டன. இவற்றில் குறிப்பிடத்தக்கவை.
1. மத்திய ஆப்பிரிக்காவில், இப்போது காங்கோ என அழைக்கப்படும் நாட்டில், பெல்ஜிய காலனிக்க அரசாங்கம், ஆப்பிரிக்கர்களை ஊதியம் கொடுக்காமல் கடும் வேலைக்கூள்ளாக்கியது.
2. 2 ஆம் உலக மகாயுத்தத்தின்போது, ஜெர்மனி பல ஐரோப்பிய நாடுகளைக் கைப்பற்றி பல மில்லியன் மக்களை பலாத்காரமாக அழைத்துச் சென்று, பரிதாபமான நிலையில் வைத்து வேலை பிழிந்தது. இதில் ஒரு பகுதி யூதர்களின் பேரழிப்பு என்ற நாசி திட்டத்தை சார்ந்த்தாகும். யுத்தத்தின் முடிவில் 20 லட்சம் போர்க்கைதிகளும், 75 லட்சம் சாதாரண மக்களும் இவ்வாறு அடிமை வேலை செய்தனர் இன்றும், பல ஜெர்மானிய தொழில் நிர்வாகங்களும், அரசாங்கமும், பல யூத அடிமைகளுக்கும், அவர்கள் சந்ததியினருக்கும் ஈடு கொடுக்கின்றனர்.
3. சோவியத் ஒன்றியத்தில், குறிப்பாக ஸ்டாலின் ஆட்சியில், லட்சோபலட்சம் மக்கள், அடிமை முறையில் தொழிற்சாலைகளிலும், காடுகளையும், சுரங்கங்களையும், கால்வாய்களை வெட்டவும் பயன்படுத்தப்பட்டனர். அந்த முறை குலக் என்றழைக்கப்படுகிறது. சோவியத் கட்டாய வேலை தளங்களில் 50 லட்சத்திலிருந்து 100 லட்சம் மக்கள் மரணமடைந்திருக்கலாம் என கணக்கு செய்யப்படுகிறது. இதைத் தவிர இன்னும் பல கோடி மக்கள் உயிர் தப்பினர். 1918-1956 காலத்தில் 300 லட்சம் மக்கள் வரை குலகுகளுக்கு சென்றிருக்கலாம் என கணக்கிடப்படுகிறது.
4. 2 ஆம் உலக மகாயுத்ததின் போது, ஆசியாவின் பல பகுதிகளை கைப்பற்றிய ஜப்பான், பல அட்டூழியங்களை செய்து, அடிமை வேலை வாங்கிற்று.
தற்காலத்தில் அடிமைகள்
தற்காலத்தில் அடிமைத்தனம் இவ்விதங்களிலிருப்பதாக அடிமை ஒழிப்பு சங்கம் கூறுகிறது.
அடகு தொழிலாளர் - இன்று லட்சோபலட்சம் மக்கள் அடகு முறையில் கட்டுண்டு உள்ளனர். இது ஒரு நபர் நிலச்சுவாந்தாரிடம் தன்னை அடகு கொடுத்து பெரிய வட்டியில் கடன் வாங்கி, அதை திருப்பிக் கொடுக்க முடியாமல் தன்னையும், தன் மனைவி மக்களையும் சாசுவதமாக அச்சுவந்தாரிடம் அடகு கொடுத்து, தலை முறை தலை முறையாக அந்த அடிமைத் தனத்திலிருந்து மீள முடியாமல் வாடுகிறனர். சில சமயம் அந்த கடன் குழந்தைகளுக்கு மருந்து வாங்குவதற்காகவும் அவ்வளவு சிறிய தொகையாக இருக்கலாம். கடனையும், வட்டியையும் திருப்பிக் கொடுக்க வருடத்தில் எல்லா நாட்களிலும், எல்லா வருடமும், ஒரு மருத்துவ வசதியுமில்லாமல் உழைக்க வேண்டியிருக்கிறது..
இளம் வயதில் கட்டாய மணம் - இது மகளிரை பீடிக்கிறது. பெண்கள் சம்மதமில்லாமலேயே மணம் செய்து கொள்ளப் பட்டு, வன்முறைக்கு ஆளாகிறனர்.
கட்டாய சேவை - அரசாங்கம், அரசியல் கட்சிகள், தனிமனிதர்கள் பல நபர்களை நீதிக்கு புறம்பான முறைகளில் ஆட்கொண்டு, கட்டாய வேலைகளை - துன்புறுத்தியோ, வன்முறை பீதியை ஏற்படுத்தியோ - பிழிகிறார்கள்.
அடிமை சந்ததி - சில சமுதாய பாகுபாடுகளில் பிறந்தவர்களை ஏனைய சமுதாயம், அடிமைகளாகவோ, கட்டாய வேலை செய்ய ஏற்பட்டவர்கள் எனக் கருதுகிறது.
ஆள் கடத்துதல் - மனிதர்கள், பெண்டிர், சிறார் இவர்களை அடிமைத்தனமான கதிகளில் வைக்கவும், வாங்கி விற்கவும் ஓரிடத்திலிருந்து மற்றொரிடத்திற்கு எடுத்துச் செல்லுதல்.
பாலக தொழிலாளர்.- இன்று உலகம் முழுவதும் 126 மில்லியன் பாலகர்கள் அவர்கள் உடல்நிலைக்குப் பாதகமான சூழ்நிலையில், குறைந்தபட்ச பாதுகாப்பின்றி வேலை செய்கிறனர்.
பழங்கால வாங்கி/விற்கும் பொருள் அடிமை முறை கடந்த 100 ஆண்டுகளுக்கு மேல் தடை செய்யப்பட்டாலும், இன்றும் ஆப்பிரிக்காவின் சில பகுதிகளில் அந்த அடிமைமுறை நடக்கிறது. முக்கியமாக சூடான், மௌரிடேனியா என்ற இரு நாட்டினிலும் இது நடக்கிறது. அரபுமயமாக்கப்பட்ட வடக்கு சூடான் அரசு பழைய மதங்களையும் கிருத்துவத்தையும் பின்பற்றி வரும் தெற்கு சூடானிய இனங்களை அடிமைகளாக பிடித்து வருவதை தடுக்காமல், அடிமை பிடிப்பவர்களை ஆயுதம் கொடுத்து உதவியுள்ளது. அதனால் சூடானில் கடந்த 50 வருடங்களாக உள்நாட்டு போர் நடக்கிறது. சர்வதேச அடிமை எதிர்ப்பு அமைப்பின்படி (1997 அறிக்கை) "சூடானிய அரசு நேர்முகமாக அடிமை முறையில் பங்கு எடுக்கிறது என சொல்ல முடியாவிட்டாலும், அவ்வரசு அடிமை முறைக்கு உகந்த சமூக சீரழிவைத் தூண்டிவிட்டு, அதனால் லாபமடைந்துள்ளனர்". தென்சூடானிலுள்ள பார் அல்கசல் பகுதியிலுள்ள டிங்கா குடியினர் பலரை அடிமைகளாக இழந்துள்ளனர். சூடானின் நீதிமுறையில் அடிமை வைப்பது குற்றமில்லை. கடந்த 10 ஆண்டுகளில் உள்நாட்டுப் போர் உச்சகட்டத்தை அடைந்து, அடிமை எண்ணிக்கை அதிகமாகியுள்ளது
அடிமை ஒழிப்பு முயற்சிகள்
பல மதங்களும், அரசர்களும், சான்றோர்களும் அடிமைகளை நல்ல முறையில் நடத்த கோரினாலும், 18 ஆம் நூற்றாண்டின் பின் பகுதியிலிருந்துதான் அடிமைமுறையை மொத்தமாக ஒழித்து கட்டுவதற்கு குரல்கள் எழுந்தன. இவை முதலில் இங்கிலாந்தில் வில்லியம் வில்பர்போர்ஸ் என்பவரால் பிரச்சாரம் செய்யப்பட்டது. இவர் 1787 ஆம் ஆண்டில் ஆரம்பிக்கப்பட்ட 'அடிமை ஒழிப்பு குழிவின்' முதல் தலைவர். பிரெஞ்சு புரட்சியின் போது 'முதல் குடியரசு' பிரகடனம் செய்யப்பட்ட பின், அடிமைமுறை தடை செய்யப்பட்டது. ஆனால் நெப்பொலியன் தலைவராக ஆனவுடன், அடிமைதனத்தின் தடைகள் நீக்கப்பட்டன. 19 ஆம் நூற்றாண்டில் பல நாடுகள் அடிமை முறையை தடை செய்து ஒழித்தன. அதாவது அடிமைகளை வைப்பதும், பிடிப்பதும், விற்று வாங்குவதும், கடத்துதலும் தடை செய்யப்பட்டன. அடிமை ஒழிப்பு அமெரிக்க ஐக்கிய நாடுகளில் பெரிய அரசியல் சிக்கலாகி, அமெரிக்க உள்நாட்டு போருக்கு வித்திட்டது. 20 ஆம் நூற்றாண்டில், ஐ.நா. சபை, சர்வதேச தொழிலாளர் அமைப்பு போன்றவை, பழைய மற்றும் தற்கால அடிமைத்தனத்தை தடுப்பதற்கு பல நீதிகளை இயற்றியுள்ளன. ஓரிரண்டு நாடுகளைத் தவிர, எல்லா நாடுகளிலும் அடிமைமுறை வெளிப்படையாகத் தடை செய்யப்பட்டுள்ளது.
வெளி இணைப்புகள்
தமிழகத்தில் அடிமை முறை, ஆசிரியர்: ஆ. சிவசுப்பிரமணியம், வெளியீடு: காலச்சுவடு பதிப்பகம், நாகர்கோவில் - 629001.
பகுப்பு:தலித்தியல்
ஐக்கிய அமெரிக்கக் குடியரசுத் தலைவர் தேர்தல், 2020
2020 ஐக்கிய அமெரிக்கக் குடியரசுத் தலைவர் தேர்தல் (2020 United States presidential election) 2020 நவம்பர் 3 நடைபெற்றது. இது 59-வது நான்காண்டுகளுக்கு ஒருமுறையான அமெரிக்க அரசுத்தலைவர் தேர்தல் ஆகும். இத்தேர்தலில் அமெரிக்க வாக்காளர்கள் மாகாண வரையரை அடிப்படயில் 538 அரசுத்தலைவர் தேர்வாளர் குழுக்களுக்கு வாக்களிப்பர். மக்களால் தேர்தெடுக்கப்படும் தேர்வாளர் குழுக்கள் 2020 திசம்பர் 14 இல் புதிய குடியரசுத் தலைவரையும், துணைத் தலைவரையும் தேர்ந்தெடுப்பர் அல்லது தற்போது பதவியில் இருக்கும் அரசுத்தலைவர் டோனால்ட் டிரம்ப், துணைத்தலைவர் மைக் பென்சு ஆகியோரை மீண்டும் தேர்ந்தெடுப்பர்.
எந்தவொரு தீவிரமான எதிர்ப்பும் இல்லாமல் குடியரசுக் கட்சியின் வேட்புமனுவை டோனால்டு திரம்பு பெற்றார். முன்னாள் துணைத் தலைவர் ஜோ பைடன் தனது நெருங்கிய போட்டியாளரான மேலவை உறுப்பினர் பர்னீ சாண்டர்சுடன் போட்டியிட்டு சனநாயகக் கட்சியின் வேட்புமனுவைப் பெற்றார். 2020 ஆகத்து 11 அன்று, ஜோ பைடன் தன்னுடன் இணைந்து போட்டியிடும் துணைத் தலைவராக செனட்டர் கமலா ஆர்சிசைத் தேர்ந்தெடுத்தார். கமலா ஆர்சிசு துணை வேட்பாளராகப் போட்டியிடும் முதலாவது ஆப்பிரிக்க-அமெரிக்கரும், முதலாவது இந்திய-அமெரிக்கரும், முதலாவது ஆசிய-அமெரிக்கரும், மூன்றாவது பெண் துணை அரசுத்தலைவர் வேட்பாளரும் ஆவார்.
இத்தேர்தலில் வெற்றி பெறுபவர் 2021 சனவரி 20 இல் புதிய அரசுத்தலைவராக பதவியேற்பார். அமெரிக்க அரசுத்தலைவர் தேர்தல் வரலாற்றில் வயது கூடிய வேட்பாளர்களாக திரம்பும் பைடனும் போட்டியிடுகின்றனர். பைடன் வெற்றி பெற்று பதவியேற்கும் போது அவருக்கு அகவை 78 ஆகவும், அல்லது திரம்பு வெற்றி பெற்றால் அவர் 2021 இல் பதவியேற்கும் போது அகவை 74 ஆக இருக்கும். (இரானல்டு இரேகனுக்கு அவரது பதவி முடிவில் அகவை 77 ஆக இருந்தது).
பைடனின் வெற்றியை ஏற்க திரம்பு மறுத்தல்
தெரிவு வாக்குகளை பைடன் அதிகமாக பெற்ற போதிலும் முறையற்ற முறையில் அதிக வாக்குகளை பெற்றதாக கூறி பைடனின் வெற்றியை டொனால்டு திரம்பு ஏற்க மறுக்கிறார்.
திரம்பு தேர்தல் அணியினர் பென்சில்வேனியா மாநிலத்தில் நடைபெற்ற அதிபர் தேர்தலில் முறைகேடு நடந்துள்ளதாக கூறி பென்சில்வேனியா நீதிமன்றத்தில் தொடுத்த வழக்கில் அவ்வாறு முறைகேடு நடக்கவில்லையென நீதிமன்றம் தீர்ப்பளித்தது. நவம்பரில் வந்த பென்சில்வேனியா நீதிமன்ற தீர்ப்பையடுத்து சில குடியரசு கட்சி தலைவர்கள் திரம்பு தேர்தலில் தோற்றதை ஏற்கவேண்டுமேன்றனர். ஆனால் திரம்பு தேர்தல் அணியினர் தோல்வியை ஒத்துக்கொள்ள மறுத்துவிட்டனர்.
வெளி இணைப்புகள்
பகுப்பு:ஐக்கிய அமெரிக்காவில் தேர்தல்கள் பகுப்பு:2020 தேர்தல்கள் பகுப்பு:2020 நிகழ்வுகள்
வைமாக்ஸ்
வைமாக்ஸ் என்பது நுண்ணலை அணுகலுக்கான உலகளாவிய இயங்கும் தன்மை என்று பொருள்படுகின்றது. இது தொலைத்தொடர்புகள் தொழில்நுட்பம் பல்வேறு செலுத்துதல் பயன்முறைகளைப் பயன்படுத்தி தரவின் வயர்லெஸ் செலுத்துகையை புள்ளியிலிருந்து-பலபுள்ளிகள் இணைப்புகளில் இருந்து எளிதில் கையாளக்கூடிய மற்றும் முழுவதுமான மொபைல் இணைய அணுகலை வழங்குகின்றது. இந்த தொழில்நுட்பமானது கேபிள்களின் தேவையின்றி 10 மெ.பிட்/வி என்ற அகன்றவரிசை வேகத்தை அளிக்கின்றது. இந்த தொழில்நுட்பமானது IEEE 802.16 தரநிலை அடிப்படையிலானது (இது அகன்றவரிசை வயர்லெஸ் அணுகல் என்றும் அழைக்கப்படுகின்றது). "வைமாக்ஸ்" என்ற பெயரானது, நம்பகத்தன்மை மற்றும் இயங்கும் தன்மை ஆகியவற்றை உயர்த்த ஜூன் மாதம் 2001 ஆம் ஆண்டில் அமைக்கப்பட்ட வைமாக்ஸ் மன்றத்தால் உருவாக்கப்பட்டது. மன்றமானது WiMAX ஐ, "கேபிள் மற்றும் DSL ஆகியவற்றுக்கு மாற்றாக லாஸ்ட் மைல் வயர்லெஸ் அகன்றவரிசையை வழங்குகின்ற தரநிலைகள் அடிப்படையான தொழில்நுட்பம்" என்பதாக விவரிக்கின்றது.
thumb|செக்டார் ஆண்டனாவுடனான வைமாக்ஸ் பேஸ் ஸ்டேஷன் உபகரணம் மற்றும் மேல் பகுதியில் வயர்லெஸ் மோடம் thumb|நிலத்திலிருந்து [8] உயரத்தில் அமைந்துள்ள [7] தூரத்திற்கான ப்ரீ-WiMAX CPE (2004, Lithuania).
வரையறைகள்
"வைமாக்ஸ்", "மொபைல் வைமாக்ஸ்", "802.16d" மற்றும் "802.16e" என்ற சொற்கள் தொடர்ந்து தவறுதலாகப் பயன்படுகின்றன. சரியான வரையறைகள் பின்வருகின்றன:
பயன்கள்
வைமாக்ஸின் பட்டை அகலமும் பரவல் எல்லையும், அதை பின்வரும் சாத்தியமுள்ள பயன்பாடுகளுக்கு ஏதுவானதாக உருவாக்குகின்றது:
அகன்றவரிசை அணுகல்
நிறுவனங்கள் லாஸ்ட் மைல் இணைப்புக்கான வைமாக்ஸை மதிப்பிடுகின்றன. போட்டியிடுதலின் விளைவானது வீட்டுபயோக மற்றும் வணிக வாடிக்கையாளர்கள் ஆகியோருக்கு குறைந்த விலையைக் கொண்டுவரலாம் அல்லது பொருளாதார ரீதியில் அகன்றவரிசை கிடைக்காத இடங்களுக்கு அதைக் கொண்டு வரலாம்.
2004 ஆம் ஆண்டு டிசம்பரில் சுனாமி ஏற்பட்ட பின்னர், இந்தோனேசியாவின் ஆசெக்கில் தகவல்தொடர்புகளுடன் உதவ வைமாக்ஸ் அணுகல் பயன்படுத்தப்பட்டது. தான்னார்வ வானொலி தவிர அந்தப்பகுதியில் அனைத்து தகவல்தொடர்பு கட்டமைப்புகளும் அழிந்துவிட்டன. பேரிழப்புப் பகுதியிலும் பிற பகுதிகளில் இருந்தும் வாழ்கின்ற மக்களுடன் தொடர்புகொள்ள இயலாமையை உண்டாக்குகின்றது. ஆசெக் பகுதியிலிருந்து தகவல்தொடர்பை மீண்டும் உருவாக்க உதவிய அகன்றவரிசை அணுகலை வைமாக்ஸ் வழங்கியது.
மேலும், கேத்தரினா புயல் மூலமாகப் பாதிகப்பட்ட பகுதிகளில் FCC மற்றும் FEMA ஆகியவை அவர்களில் தகவல்தொடர்புகளைச் சீர்செய்ய உதவ இண்டெல் கார்ப்பரேஷன் மூலமாக நன்கொடையாக வைமாக்ஸ் வழங்கப்பட்டது. நடைமுறையில், தன்னார்வத் தொண்டு நிறுவனங்கள் பொரும்பாலும் தானாக-சரிசெய்யும் வலைக்கண்ணி, VoIP மற்றும் உள்ளூர் இணைப்பில் Wi-Fi உடன் இணைக்கப்பட்ட செயற்கைக்கோள் அப்லிங்க் ஆகியவற்றைப் பயன்படுத்தின.
சந்தாதாரர் பிரிவுகள் (கிளையண்ட் யூனிட்கள்)
வைமாக்ஸ் சந்தாதாரர் பிரிவுகள் பல்வேறு தயாரிப்பாளர்களிடம் இருந்தும் உள் மற்றும் வெளி ஆகிய இரண்டு பதிப்புகளிலும் கிடைக்கின்றன. சுய-நிறுவல் கட்டிடத்துக்குள்ளான பிரிவுகள் ஏற்புடையதாக உள்ளன. ஆனால் வானொலி இழப்புகள் என்பவை சந்தாதாரர் தொழில்முறை ரீதியாக நிறுவப்பட்ட புற பிரிவுகளை விடவும் வைமாக்ஸ் பேஸ் ஸ்டேஷனுக்கு குறிப்பிடத்தக்க தொலைவில் கண்டிப்பாக நெருக்கமாக இருக்கவேண்டும் என்பதைக் குறிக்கின்றன. உதாரணமாக, கட்டிடத்தினுள் நிறுவப்பட்ட பிரிவுகளுக்கு, கொடுக்கப்பட்ட பகுதி முழுவதையும் கவரத் தேவைப்படுகின்ற அதிக எண்ணிக்கையிலான பேஸ் ஸ்டேஷன்களைப் பொறுத்து, அதிகமான கட்டமைப்பு முதலீடுகளும், அதே போன்று அதிக செயல்பாட்டு மதிப்பும் (தள ஒப்பந்தம், பேக்ஹால், பராமரிப்பு) அவசியமாகின்றது. கட்டிடத்துக்குள்ளான பிரிவுகள் அளவில் கேபிள் மோடமிற்கு அல்லது DSL மோடமிற்கு ஒப்பிடும்படியாக உள்ளன. கட்டிடத்திற்கு வெளியேயான பிரிவுகள் தோராயமாக மடிக்கணினியின் அளவினை உடையதாக உள்ளன. அவற்றின் நிறுவுதல் குடியிருப்பின் செயற்கைக்கோள் டிஷ் நிறுவுதலுக்கு ஒப்பிடும்படியாக உள்ளது.
சாத்தியக்கூறுள்ள மொபைல் வைமாக்ஸைக் கொண்டு, எளிதில் எடுத்துச்செல்லும் அலகுகளின் மையம் அதிகரிக்கப்படுகின்றது. இது கையடக்கக் கருவிகள் (செல்லுலார் ஸ்மார்ட்போன்களை ஒத்தவை), கணினி சாதனங்கள் (கணினி அட்டைகள் அல்லது USB டாங்கில்கள்) மற்றும் மடிக்கணினிகளில் தற்போது Wi-Fi சேவைகளுக்காகக் கிடைக்கின்ற உட்பொதிக்கப்பட்ட சாதனங்கள் ஆகியவற்றைக் கொண்டுள்ளது. கேமிங் கன்சோல்கள், MP3 பிளேயர்கள் மற்றும் அதை ஒத்த சாதனங்கள் போன்ற நுகர்வோர் மின்னணு சாதனங்களில் ஆபரேட்டர்களிடமிருந்து அதிகமான அழுத்தம் காணப்படுகின்றது. 3G செல்லுலார் தொழில்நுட்பங்களை விடவும் வைமாக்ஸ் என்பது Wi-Fi ஐ அதிகம் ஒத்துள்ளது என்பது குறிப்பிடத்தக்கது.
தற்போது வைமாக்ஸ் மன்றம் வலைத்தளத்தில் சான்றுபெற்ற சாதனங்களைக் கண்டறிய முடியும். இது, மடிக்கணினிகள், MIDகள் (மொபைல் இணைய சாதனங்கள்) மற்றும் தனிப்பட்ட முத்திரைபெற்ற சாதனங்களில் உட்பொதிக்கப்பட்ட சான்றுபெற்ற தொகுதிக்கூறுகளாகக் கிடைக்கக்கூடிய சாதனங்களின் முழுமையான பட்டியல் இல்லை.
மொபைல் கையடக்கக்கருவிப் பயன்பாடுகள்
2006 ஆம் ஆண்டின் மத்தியில் ஸ்பிரிண்ட் நெக்ஸ்டெல் நிறுவனம், அடுத்த சில ஆண்டுகளில் வைமாக்ஸ் தொழில்நுட்பத்தைக் கட்டமைப்பதில் சுமார் 5 பில்லியன் டாலர்களை(நிகழ்நேர கொள்கைகளில் ) முதலீடு செய்யவிருப்பதாக அறிவித்தது. எனவே அந்த நேரத்தில் ஸ்பிரிண்ட் பல தடங்கல்களைச் சந்திக்க நேர்ந்ததன் விளைவாக, பெரும் சரிவான காலாண்டு நஷ்டங்கள் ஏற்பட்டன. மே 7, 2008 அன்று, ஸ்பிரிண்ட், கூகுள், இண்டெல், காம்காஸ்ட், பிரைட் ஹவுஸ் மற்றும் டைம் வார்னர் ஆகிய நிறுவனங்கள் தெளிவான பெயரைப் பெறக்கூடிய கிளியர்வயர் என்ற நிறுவனத்தின் உருவாக்கத்துடன் ஸ்பெக்ட்ரத்தின் 120 MHz சராசரிக்கான நிதியளிப்பதை அறிவித்தன. புதிய நிறுவனமானது ஒருங்கிணைக்கப்பட்ட சேவைகளை வழங்குதல் மற்றும் கடந்த காலத்தில் அதன் போட்டியாளர்களின் தாவல்பலகையாக நெட்வொர்க் ஆதாரங்கள் ஆகியவற்றிலிருந்து நன்மையைப் பெறமுடியும் என்று நம்புகின்றது. கேபிள் நிறுவனங்கள் மொபைல் விர்ச்சுவல் நெட்வொர்க் ஆபரேட்டராக வயர்லெஸ் நெட்வொர்க் அணுகலைப் பெறுகின்ற வேளையில் பிற பங்காளர்களுக்கு மீடியா சேவைகளை வழங்குகின்றன. கூகிள் நிறுவனம் ஆண்ட்ராய்டு கையடக்கச் சாதன உருவாக்கம் மற்றும் பயன்பாடுகளில் பங்களிக்கும். அவை வழங்கும் விளம்பரங்கள் மற்றும் பிற சேவைகளுக்கான வருமானத்தின் பங்கையும் பெறும். ஸ்பிரிண்ட் மற்றும் கிளியர்வயர் ஆகிய நிறுவனங்கள் புதிய கிளியர் மற்றும் ஸ்பிரிண்ட் 3G நெட்வொர்க்குகளுக்கிடையே புதிய துணிகர முதலீடு மற்றும் அணுகல் திறன் ஆகியவற்றில் முதன்மையான பங்கு உரிமையைப் பெறுகின்றன. பல பயன்முறை வைமாக்ஸ் மற்றும் 3G EV-DO சாதனங்கள் எவ்வாறு மற்றும் எந்த வடிவில் விரைவில் கிடைக்கும் என்பது உள்ளிட்ட சில விவரங்கள் இன்னமும் தெளிவின்றி உள்ளன. இது, கியூவல்காமின் IPR இன் உரிமத்திற்கு அவசியமான போட்டிச் சில்லுகளின் கிடைக்கும் தன்மையை அதிகரிப்பதில் கேள்விகளை அதிகரிக்கின்றது.